CELEX: C2007/042/61
Language: da
Date: 2007-02-24 00:00:00
Title: Sag T-401/06: Sag anlagt den 28. december 2006 — Brosmann Footwear (HK) m.fl. mod Rådet

24.2.2007   
            
            
               DA
            
            
               Den Europæiske Unions Tidende
            
            
               C 42/34
            
         Sag anlagt den 28. december 2006 — Brosmann Footwear (HK) m.fl. mod Rådet
   (Sag T-401/06)
   (2007/C 42/61)
   Processprog: engelsk
   Parter
   
      Sagsøgere: Brosmann Footwear (HK) Ltd (Kowloon, Hong Kong) Seasonable Footwear (Zhong Shan) Ltd (Banfu, Kina), Lung Pao Footwear (Guangzhou) Ltd (Guangzhou, Kina), Risen Footwear (HK) Co. Ltd (Kowloon, Hong Kong) (ved lawyers L. Ruessmann og A. Willems)
   
      Sagsøgt: Rådet for Den Europæiske Union
   Sagsøgernes påstande
   
               —
            
            
               Rådets forordning (EF) nr. 1472/2006 annulleres, for så vidt som der herved fastsættes antidumpingtold for varer, der eksporteres af sagsøgerne.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgerne har nedlagt påstand om annullation af den anfægtede forordning, for så vidt som der herved fastsættes antidumpingtold for varer, der af sagsøgerne eksporteres til Den Europæiske Union. Søgsmålet er støttet på følgende anbringender:
   
               —
            
            
               Der er sket tilsidesættelse af artikel 2, stk. 7, litra b), og artikel 9, stk. 5, i Rådets forordning (EF) nr. 384/96 om beskyttelse mod dumpingimport (»grundforordningen«), artikel VI i GATT samt princippet om forbud mod forskelsbehandling, nemo auditur-princippet og princippet om beskyttelse af den berettigede forventning, idet fællesskabsinstitutionerne har undladt at foretage en individuel gennemgang af hver enkelt anmodning om markedsøkonomisk behandling (»MØB«) og individuel behandling (»IB«).
            
         
               —
            
            
               Der er sket tilsidesættelse af grundforordningens artikel 18 og 20 samt sagsøgernes ret til kontradiktion, idet fællesskabsinstitutionerne har undladt at oplyse sagsøgerne om, hvilken behandling anmodninger om MØB og IB har været genstand for.
            
         
               —
            
            
               Der er foretaget et åbenbart fejlskøn og sket tilsidesættelse af grundforordningens artikel 5, stk. 4, med hensyn til bedømmelsen af den stilling, som producenterne i Fællesskabet, der støtter undersøgelsen, indtager, grundforordningens artikel 1, stk. 4, med hensyn til rækkevidden af definitionen af varebegrebet, grundforordningens artikel 17 og artikel 253 EF med hensyn til udvælgelsen af stikprøven af eksportproducenter, grundforordningens artikel 3, stk. 2, og artikel 253 EF med hensyn til konstateringen af skade, grundforordningens artikel 3, stk. 2, med hensyn til årsagssammenhængen mellem dumpingimport og skade og, endelig, grundforordningens artikel 9, stk. 4, ved beregning af niveauet for afhjælpning af skaden.